12 февраль 2018 йил № 390 Янгиқўрғон қишлоғи

**ТУМАНДАГИ ҚИШЛОҚ ХЎЖАЛИГИ ВА МЕЛИОРАТИВ ТЕХНИКАЛАРНИ, ШУНИНГДЕК, МАШИНА ТРАКТОР ПАРКЛАРИНИНГ АСБОБ УСКУНАЛАРИНИ ТЕХНИК КЎРИКДАН ЎТКАЗИШ ТЎҒРИСИДА**

Ўзбекистон Республикаси Қишлоқ ва сув хўжалиги вазирининг 2013 йил 2 апрелдаги 58-сонли буйруғи билан тасдиқланган “Қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб-ускуналарини техник кўрикдан ўтказиш тартиби тўғрисида”ги Низом (Ўзбекистон Республикаси Адлия вазирлигида 2013 йил 25 апрель куни 2452-рақам билан рўйхатдан ўтказилган) талабларидан келиб чиққан ҳолда ҳамда туманда 2018 йилда қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб-ускуналарини ҳар йиллик техник кўрикдан ўтказилишини таъминлаш мақсадида Ўзбекистон Республикасининг “Маҳаллий давлат ҳокимияти тўғрисида”ги Қонунининг 6-моддасига асосан

**ҚАРОР ҚИЛАМАН:**

1. Туман ҳудудидаги мулкчилик шаклидан қатъий назар юридик ва жисмоний шахсларга тегишли бўлган ва туман қишлоқ хўжалиги техникалари бўйича давлат инспекторидан белгиланган тартибда рўйхатдан ўтказилган қишлоқ хўжалиги ва мелиоратив техникаларни, шунинг-дек, машина-трактор парклари, устахоналар ва сервис пунктларининг асбоб ускуналар белгиланган тартибда техник кўрикдан ўтказилсин.

2. Қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб ускуналарини техник кўрикдан ўтказувчи туман комиссияси таркиби 1-иловага мувофиқ;

қайд этилган воситаларнинг йиллик техник кўрикдан ўтказиш жадвали 2-иловага мувофиқ тасдиқлансин.

Техник кўрикдан ўтказувчи туман комиссиясига:

мулкчилик шаклидан қатьий назар барча русумдаги қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб ускуналарини йиллик техник кўрикдан ўтказиш тўғрисидаги жадвалини юридик ва жисмоний шахсларга етказиш;

техник кўрикда носоз деб топилган ва техник кўрикка умуман тақдим этилмайдиган техникалар эгаларига муросасиз бўлиш, йиғилган материалларни белгиланган тартибда тегишли чора кўриш учун туман прокуратурасига юбориш;

техник талабга жавоб бермайдиган техник носоз техникаларни ишлатишни қатъиян ман қилиш;

техник кўрик давомида қишлоқ хўжалиги ва мелиоратив техникаларни, шунингдек, машина-трактор парклари, устахоналар ва сервис пунктларининг асбоб-ускуналарини мавсумга тайёргарлиги, ҳар бир тракторчи-машинистнинг тегишли техникани бошқариш учун рухсат этилган тоифасининг мавжудлиги, техникаларнинг ўрнатилган тартибда рўйхатдан ўтказилганлиги ва бошқа техник талабларни амалга ошириш;

техник кўрикдан ўтган техникаларни далолатномалар асосида ишлашга рухсат беришни ташкил қилиш вазифалари юклатилсин.

4. “Агробанк” Бувайда туман филиали (Х. Мамадалиев), Миллий банк Бувайда филиали (Ж.Мадаминов), Халқ банки Бувайда филиали (О.Икромов) тумандаги барча фермер хўжалиги ва уларга хизмат кўрсатувчи барча корхона, ташкилот раҳбарлари, қишлоқ ва маҳалла фуқаролар йиғинлари раисларига:

ҳисобида мавжуд бўлган қишлоқ хўжалиги ва мелиоратив техникаларни, асбоб ускуналарни техник кўрикдан ўз муддатида ўтказиш учун тайёрлаб, белгиланган майдончаларга йиғиш;

техник кўрикдан ўтказилган ҳар бир техника учун ундирилган йиғимни Ўзбекистон Республикаси молия вазирлиги ғазначилиги ҳ/р 23402000300100001010; ММББ ХТТМ Тошкент шаҳри МФО 00014; ИНН: 201122919, “Ўздавтехназорат” инспекцияси ҳ/р 404218604304013422214082; ОКОНХ 200151844 ҳисоб рақамига тўлашни таъминлаш;

тракторчи - машинистларни тиббий кўрикдан ўтказиш ҳамда уларнинг маълумотномаларини комиссияга тақдим этиш;

ҳар бир маҳалла ўз ҳудудидаги шахсий техникаларни техник кўрикдан ўтишини ташкиллаштириш вазифалари юклатилсин.

5. Туман ҳокимининг иқтисодиёт ва тадбиркорлик масалалари бўйича биринчи ўринбосари В.Назаровга;

тумандаги корхона, ташкилот машина-трактор парки очиқ акциядорлик жамияти, муқобил машина-трактор парклари, фермер хўжалиги ва фермерларда мавжуд бўлган қишлоқ хўжалиги ва мелиоратив техникаларни, асбоб-ускуналарни йиллик техник кўрикдан ўтказиш билан боғлиқ бўлган йиғимларни тўлашга амалдаги тартибларга асосан амалий ёрдам бериш топширилсин.

6. Мазкур қарор оммавий ахборот воситаларида расман эълон қилинган кундан бошлаб кучга киради.

7. Қарорнинг бажарилишини назорат қилиш туман хокимининг ўринбосари Ғ.Абдуллаев зиммасига юклатилсин.

Туман ҳокими Б.ИБРАГИМОВ